open-index/open-wikipedia-markdown huggingface dataset:
Kjell N. Lindgren

**Kjell Norwood Lindgren** (talaffuzi: *Kjell Norvud Lindgren* 1973-yil 23-yanvarda tugʻilgan) amerikalik astronavt boʻlib, 2009-yil iyunda NASA Astronavtlar 20-guruhi aʼzosi sifatida tanlangan. U 2015-yil 22-iyulda 44/ 45 - ekspeditsiyaning bir qismi sifatida Xalqaro kosmik stansiyaga (XKS) uchdi.

## Yoshligi
Lindgren 1973-yilda Tayvanning Taypeyida onasi tayvanlik va otasi amerikalik oilasida tugʻilgan. Uning xitoycha ismi *Lin Qier*. Keyinchalik uning oilasi Amerika Qoʻshma Shtatlarining Oʻrta Gʻarbiy qismiga koʻchib oʻtdi. Lindgren bolaligining koʻp qismini Angliyada oʻtkazdi. U bir yil davomida Lakenheath Amerika oʻrta maktabida oʻqigan va 1991-yilda Virginiya shtatining Fairfaks shahridagi Jeyms V. Robinson oʻrta maktabini tamomlagan. Lindgren Amerika Qoʻshma Shtatlari Harbiy-havo kuchlari akademiyasiga oʻqishga kirgan soʻngra, u yerda havo kuchlari parashyut jamoasiga qoʻshilgan. 1995-yilda u Harbiy havo kuchlari akademiyasida mandarin xitoy tilida biologiya boʻyicha bakalavr (BS) darajasini oldi. 1996-yilda u Kolorado shtat universitetida (CSU) yurak-qon tomir fiziologiyasi boʻyicha fan magistri (MS) darajasini oldi. Keyinchalik u 2002-yilda Kolorado universitetida tibbiyot fanlari doktori (MD) darajasini oldi va Minneapolisdagi Hennepin okrugi tibbiyot markazida tez tibbiy yordam boʻyicha uch yillik rezidenturani tamomladi. 2006-yilda u Minnesota universitetida doktorlikdan keyingi stipendiya va Sogʻliqni saqlash boʻyicha magistr (MHI) darajasini oldi. U, shuningdek, 2007-yilda Texas universiteti tibbiyot boʻlimida jamoat salomatligi magistri (MPH) va 2008-yilda aerokosmik tibbiyot boʻyicha rezidenturani tamomlagan.

## NASA faoliyati
U 2007-yilda Jonson kosmik markazida NASA uchun ishlay boshlagan. Lindgren Rossiyaning Yulduzli shahrida ISS oʻquv operatsiyasini qoʻllab-quvvatlashni davom ettirdi va STS-130 va 24-ekspeditsiya uchun ekipaj jarroh oʻrinbosari sifatida tayinlandi.

2009-yil iyun oyida u NASA tomonidan 3500 ta arizalar ichidan tanlangan toʻqqizta astronavt nomzodidan biri sifatida NASA Astronavtlar 20-guruhi tarkibida mashgʻulotlarni boshladi. 14 nafar nomzod turli sohalarda, jumladan, T-38 boʻyicha uchish mashgʻulotlar, transport vositalaridan tashqari mashgʻulotlar, omon qolish, Xalqaro kosmik stansiya operatsiyalari va boshqa turli koʻnikmalar boʻyicha oʻqitilgan. Guruh mashgʻulotlarini yakunladi va Lindgren hamda uning 13 nafar safdoshi 2011-yil 4-noyabrda kelajakdagi parvoz topshiriqlarini bajarish huquqiga ega boʻlishdi.

Treningni tugatish oraligʻida u NASA ning Spacecraft Communicator va Extravehicular Activity boʻlimlarida ishlagan va 30-ekspeditsiyada kosmik kema aloqachisi boʻlgan.

## Manbalar
Said Karam tumani

**Said Karam** (, ) – Afgʻonistonning Paktiya viloyatiga qarashli tuman. Tumanning markaziy shahri – Khandkhel hisoblanadi. Tuman pashtunlarning Muqbil qabilasiga qarashli hudud markazida joylashgan. Said Karam tumanidagi qishloqlar quyidagilarni oʻz ichiga oladi: Khandkhel (kẖẼkẖy̰l), Khunderkhel (ḩndr kẖy̰l), Goud Qala Mangal (ګډqlʿh mnīl), Chino Klalai (چینw کlạ), Shaiyesta Kalay (sẖạyạlạtẗ). 

## Demografiyasi
Said Karam aholisining aniq soni nomaʼlum. Afgʻoniston Qishloq joylarini tiklash va rivojlantirish vazirligi, BMT Qochqinlar boʻyicha Oliy komissarligi va Afgʻoniston Markaziy Statistika boshqarmasi (CSO) ning hisob-kitobiga koʻra tuman aholisi tahminan 42,967 kishini tashkil qiladi (2004).

## Taniqli odamlar

* Muhammad Najibulloh, 1987-yildan 1992-yilgacha Afgʻoniston prezidenti lavozimida faoliyat yuritgan.
* Muhammad Ashraf Noseri

## Yana qarang

* Khandkhel

## Manbalar
Liu Boming

**Liu Boming** (1966-yil 17-sentyabrda tugʻilgan) — Xitoy Xalq Ozodlik Armiyasi Strategik Qoʻllab-quvvatlash Kuchlarining (PLASSF) general -mayori. PLA Harbiy- havo kuchlarida (PLAAF) qiruvchi uchuvchi, 1998-yilda PLA Astronavtlar Korpusiga (PLAAC) saylangan. U Shenzhou 7 faxriysi hisoblanadi. 2021-yil iyundan sentyabrgacha Shenzhou 12 missiyasi davomida Tiangong kosmik stantsiyasida ham ishlagan.

Jami uchta EVA ni bajargan holda, u koinotda taxminan 13 soat oʻtkazgan, bu hozirda xitoylik astronavtning rekordidir.

## Astronavtlar korpusi martabasi
Liu, Chjay Zhigang va Jing Haipeng bilan birga, 2008-yil 17-sentyabrda Shenzhou 7 ning asosiy ekipaji etib, Chjai esa qoʻmondon sifatida saylandi. 25-sentyabr kuni soat 21:10 da ular Xitoyning uchinchi kosmik parvozi va uch kishilik ekipajga ega boʻlgan birinchi Xitoy missiyasi sifatida koinotga uchirildi. Liu va Chjay Xitoyning birinchi kosmik yurishida ishtirok etishdi.

Lyu ruscha Orlan-M skafandisini, Chjay esa Xitoyda ishlab chiqarilgan Feitian kosmik kostyumini kiygan. Lyu orbital modulning ochiq portalida qoldi va Chjayga kosmik yurishida yordam berdi. U Chjayga Xitoy bayrogʻini topshirish uchun orbital modulni qisman qoldirib, stenddan tashqarida harakatini amalga oshirdi. Kosmik yurishdan soʻng, Lyu intervyusida uni ilhomlantiruvchi insonlar Neil Armstrong va Yuriy Gagarin boʻlganini aytdi.

2021-yil 17-iyun kuni Lyu Shenchjou 12-da ikkinchi kosmik parvozini amalga oshrib, Tiangong kosmik stansiyasiga kirgan dastlabki uch ekipaj aʼzolaridan biriga aylandi. 2021-yil 4-iyul kuni Shenchjou 12 ekipajining yana bir aʼzosi Liu va Tang Xongbo Tiangong kosmik stansiyasining birinchi parvozi harakatini yakunladilar. 2021-yil 20-avgustda Liu va missiya qoʻmondoni Nie Haisheg kosmik stansiyaning ikkinchi martaba, kosmik kemadan tashqari harakatni amalga oshirdi.

## Manbalar
Callie va doʻstlari

***Callie va doʻstlari*** () bolalar uchun moʻljallangan Amerika kompyuter-animatsion teleserialidir. George Evelyn, Holly Huckins va Denis Morella tomonidan yaratilgan. WildBrain Entertainment studiyasi tomonidan ishlab chiqarilgan. Birinchi marta Disney Junior telekanalida 2014-yil 20-yanvarda namoyish etilgan. Oʻzbekistonda Bolajon telekanalida efirga uzatilgan.

## Asosiy qahramonlar
* Sheriff Callie (Mandy Moore ovoz bergan) — pushti rangli kovboylar shlyapasini kiygan mushuk.
* Sparky (Dee Bradley Baker ovoz bergan) — sheriff Callieʼning koʻng rangli oti.
* Deputy Peck (Lucas Grabeel ovoz bergan) — malla rangli kepi kiygan qizilishton.
* Clementine (Jessica DiCicco ovoz bergan) — qaysar xachir.
* Toby (Jessica DiCicco ovoz bergan) — 6 yoshli karnegiya kaktusi. Toʻliq ismi — Tobias P. Cactus.
* Little Prickles (Dee Bradley Baker ovoz bergan) — echki. Toby uni yangi yil sovgʻasi sifatida Santadan olgan.

## Qismlar

## Manbalar

## Havolalar
*
Buffie Johnson

**Buffie Johnson** (talaffuzi:Baffi Jonson, 1912-yil 12-fevralda tavallud topgan) — abstrakt imagistlar bilan aloqador amerikalik rassom.

## Hayoti
Nyu-York shahrida tugʻilgan Buffie Johnson yoshligida Parijdagi Julian akademiyasida va Nyu-Yorkdagi Sanʼat talabalari ligasida tahsil olgan. Buffie Johnson Frensis Pikabiya va Stenli Uilyam Xeyter bilan saboq olgan. Buffie Johnson Los-Anjelesdagi Kaliforniya universitetida sanʼat magistri darajasini olgan. 1943-yilda Jonson Peggi Guggenxaymning Nyu-Yorkdagi „Bu asrning sanʼati“ galereyasida *31 ayolning koʻrgazmasiga* qoʻshiladi. 1946-yildan 1950-yilgacha Buffie Johnson Parsons dizayn maktabida dars bergan. Buffie Johnson koʻplab mukofotlarga sazovor boʻlgan, shu jumladan Yaddo, Bollingen fondi va Edvard Albi jamgʻarmasi stipendiyalari uning ishi Uitni Biennalesida bir necha bor paydo boʻlgan. Buffie Johnsonning ishining namunalari boʻlgan tashkilotlar orasida Bostondagi Tasviriy sanʼat muzeyi ; Milliy tasviriy sanʼat toʻplami ; Walker sanʼat markazi; Uitni Amerika sanʼati muzeyi; va Yel universiteti . 1988-yilda Buffie Johnson *"Yirtqichlar xonimi: maʼbuda va uning muqaddas hayvonlarining qadimiy tasvirlari"* ni nashr etdi. Ikki marta turmushga chiqdi — ikkinchi eri tanqidchi Jerald Sayks edi — Jonsonning qizi qoldi.

## Meros
Buffie Johnsonning oʻlimidan soʻng 2007-yilda Sanʼatdagi ayollar boʻyicha kollej sanʼat assotsiatsiyasi qoʻmitasi (CWA) va Sanʼat boʻyicha ayollar guruhi (WCA) tomonidan „ *Sanʼatdagi ayollar uchun umr boʻyi muvaffaqiyat“ mukofoti* bilan taqdirlangan.

Buffie Johnsonning surati Meri Bet Edelson tomonidan 1972-yilda yaratilgan " Baʼzi tirik amerikalik ayollar rassomlari " nomli plakatga kiritilgan.

## Manbalar
Ashkezar okrugi

**Ashkezar okrugi** () Eronning Yazd viloyatida joylashgan. Okrug markazi — Ashkezar. 2006-yilgi aholini roʻyxatga olish maʼlumotlariga koʻra okrug aholisi 28 072 nafar, 7 809 oiladan iborat boʻlgan. Okrug ikki tumanga boʻlinadi: Markaziy tuman va Xezrobod tumanlari. Okrugda ikkita shahar mavjud: Ashkezar va Xezrobod.
## Manbalar

* اطلس گیتاشناسی استان‌های ایران [Atlas Gitashenasi Ostanhai Iran] (Eronning *[https://web.archive.org/web/20070522192425/http://www.gitashenasi.com/En/Product/Index.cfm?I=9 Gitashenasi viloyati Atlasi]*)
Ashkezar

**Ashkezar** (, shuningdek, **Ashkez̄ar**, **Āshkakzar** va **Ashkaz̄ar** sifatida romanizatsiyalashtirilgan; **Ash Kuzar**, **Askīzar** va **Ashk Dez** nomi bilan ham tanilgan) — Yazd viloyatining Ashkezar okrugidagi shahar va uning markazi. 2006-yil aholini roʻyxatga olish maʼlumotlariga koʻra, uning aholisi 13,800 nafar, 3,711 oiladan iborat boʻlgan.
## Manbalar
Felix Bastians

**Felix Bastians** (; 1988-yil 9-mayda tugʻilgan) — nemis professional futbolchisi, Rot-Weiss Essen jamoasida markaziy himoyachi sifatida oʻynaydi.

## Klublardagi faoliyati

### Ilk faoliyati
Bastians faoliyatini SG Wattenscheid 09da boshlagan. VfL Bochum jamoasida ham oʻynagan. Keyinchalik Borussia Dortmundga oʻtgan. 2003-yilning noyabrida 15 yoshida Angliyaning „Nottinham Forest“ klubi bilan shartnoma imzoladi.

### Angliya
Faoliyatining dastlabki bosqichlarida ham Bastians yarim himoyachi sifatida oʻynagan, har doim burchak toʻplarini amalga oshirgan. Forest xoʻjayini Colin Calderwood uni kelajakdagi isteʼdod va allaqachon klub uchun katta boylik deb atagandi. 2005-yilning noyabrida Futbol ligasi kubogida Forestning Wokingga qarshi oʻyinda bitta golga assistentlik qildi, jamoasi 3:2 hisobida magʻlub boʻldi.

2006-yilning noyabr oyida „Nottinham Forest“dan ijara asosida „Northwich Victoria“ga oʻtdi va toʻrtta oʻyinda bittadan gol urdi. Keyin2006—2007-yilgi mavsum oxirigacha ijara asosida „Gillingham“ga oʻynadi. 2007-yilning 24-martida „Carlisle United“ga qarshi oʻyinda „Gillinham“ safida debyut qildi. 2007-yilning 7-aprelida jamoasi „Rotherham United“ga safarda 3:2 hisobida magʻlub boʻlganida ilk golini kiritdi.

2007-yilning oktyabr oyida Chesterfildga bir oylik ijara asosida qoʻshildi. Klubda oʻn uchta oʻyinda bitta gol urdi. Ijara muddati 2008-yil 2-yanvarda tugadi. Bastians ikki kundan keyin bir oylik ijaraga Notts Countyga oʻtdi. 2008-yilning 14-fevralida ikkinchi liganing boshqa bir klubi MK Donsga yana bir oylik ijara asosida qoʻshildi.

Bastians 33 ta oʻyin oʻtkazib, 5 ta gol urib, Forestdagi faoliyatini yakunladi. Gary Mills va Craig Westcarrdan keyin Forestda oʻynagan uchinchi eng yosh futbolchi boʻldi

### Young Boys Bern
Bastians 2008-yilda Shveysariya Superligasi vakili „BSC Young Boys“ga oʻtdi. 2008-yil 10-avgustda yangi jamoasidagi birinchi golini Neuchâtel Xamaxga qarshi urdi.

### SC Freiburg
„Young Boys Bern“ bilan bir yil oʻtgach, 2009-yilning 7-iyulida „Freiburg“ ga oʻtdi. „Freiburg“da Bastians pozitsiyasini yarim himoyachidan himoyachiga almashtirdi, asosan Pavel Krmaš bilan birga markaziy himoyachi sifatida foydalanildi.

### Hertga BSC
2012-yilning 28-yanvarida Bastians 2016-yilning yozigacha „Hertha“ klubiga oʻtdi.

### VfL Bochum
2013-yil iyun oyida „Bochum“ga ijaraga berildi. Keyin Bastians Hertha Berlinga qaytdi. 2014-yil 9-oktyabrda erkin agent boʻldi. 2014-yil 17-noyabrda VfL Bochum 2015-yilning 1-yanvaridan boshlab Bastians bilan shartnoma imzolaganini eʼlon qildi.

## Xalqaro faoliyati
Bastians Germaniyani U18, U19 va U21 xalqaro miqyosda himoya qilgan

## Faoliyat statistikasi



### Terma jamoada

## Eslatmalar

 
 

 

## Manbalar
Fin Bartels

**Fin Bartels** (1987-yil 7-fevralda tugʻilgan) — nemis professional futbolchisi. 2.Bundesliga jamoasi Holstein Kilda yarim himoyachi va hujumchi sifatida oʻynaydi.

## Klublardagi faoliyati

### Ilk faoliyati
Bartels oʻz faoliyatini TSV Russee da boshlagan va keyinroq SpVgg Eidertal Molfsee jamoasida oʻynagan va 2002-yilda Holstein Kielga qoʻshilgan. 2005-yilda Bartels Holstein Kiel II ga oʻtdi. Oʻsha yilning oxirida asosiy jamoa tarkibiga kirdi. 2007-yilda Bundesliganing Hansa Rostock jamoasiga qoʻshildi.

### Rostock
Bartels Rostockdagi debyutini VfL Wolfsburgga qarshi oʻyinda oʻtazgan. Jamoa 3:1 hisobida gʻalabaga erishgan. Bundesligadagi debyut golini 2008-yilning 1-martida Arminiya Bielefeldga qarshi oʻyinda qayschi usuli bilan urdi.

### St. Pauli
Bartels „St.Pauli“ klubida debyut mavsumida 31 ta oʻyinda maydonga tushdi. Ilk starti 6-turda Dortmundning „Borussia“siga qarshi kechgandi. Mavsum soʻngida klub oxirgi oʻrinni egallab, Bundesligadan tushib ketdi. 2014-yilning yanvarida u „St-Pauli“ bilan shartnomasini uzaytirmaslikni, balki „Werder“ klubiga qoʻshilishini eʼlon qildi.

### Werder Bremen
Bartels „Werder“ bilan 3 yillik shartnoma imzoladi. Birinchi mavsumida 29 ta oʻyinda maydonga tushib, 4 ta gol urdi. Keyingi 2015—2016-yilgi mavsumda 30 ta oʻyin oʻtkazdi va gollari soni sakkiztaga yetdi.

2016-yilning iyul oyida Bartels shartnomani 2019-yilgacha uzaytirishga rozi boʻldi. 2017-yil dekabr oyida Dortmundning „Borussia“ siga qarshi oʻyinda (2:1) Bartels jarohat oldi. 2018-yil mart oyida „Werder“ bilan shartnomasini 2020-yilgacha uzaytirildi. 2019-yilning mart oyida asosiy jamoa safida ikkita marta maydonga tushdi.

### Holstein Kiel
2020-yil 5-avgustda Bartels ikkinchi marta 2.Bundesligadagi „Holstein Kiel“ klubiga koʻchib oʻtdi. Ikki yillik shartnoma imzoladi. 2021-yil 13-yanvarda DFB-Pokalda amaldagi chempion „Bayern“ga qarshi oʻyinda gʻalabali gol urdi. Bartels 2022-yilning fevralida Holstein Kil bilan shartnomani 2023-yilgacha uzaytirishga kelishib oldi.

## Faoliyat statistikasi

### Klubda



### Terma jamoada

## Manbalar

## Havolalar

*
Avliyo Vladimir ehromi (Toshkent)

**Avliyo Vladimir ehromi** — Rus pravoslav cherkovining Oʻrta Osiyo metropolit okrugiga qarashli Toshkent va Oʻzbekiston yeparxiyasining pravoslav cherkovi, Toshkent shahrida joylashgan.

## Tarixi
Mazkur bino 1970-yilda 2-sonli Doʻmbirobod qabristonida fuqarolar xotirasi zali sifatida qurilgan. 

Toshkent shahar ijroiya qoʻmitasining 1991-yil 23-avgustdagi qarori bilan rus pravoslav cherkovi tasarrufiga oʻtkazilgan. 

1991-yil oktabr oyidan buyon bu yerda diniy xizmatlar, xususan, mayitlar uchun dafn marosimi joyiga aylandi. 1991-yil 17-noyabrda birinchi liturgiya yogʻoch platformada xizmat qildi. 1992-yilda qoʻngʻiroqlar mahalliy hunarmandlar tomonidan ishlangan; Oʻsha yilning sentabr oyida qoʻngʻiroq minorasi gumbazining karkasi, oktyabrda esa - katta gumbaz qismining karkasi (sakkiz qirrali, yarimshar) oʻrnatilgan. 

Qayti bunyodkorlik ishiga muvofiq, 1999-yil 18-noyabrda bino Toshkent va Oʻrta Osiyo arxiyepiskopi avliyo Vladimir (Ikim) sharafiga qoʻyilgan.

## Fotosurat

Fayl:St. Vladimir Orthodox church in Tashkent 12-05.jpg|Qo'ng'iroq minorasi
Fayl:St. Vladimir Orthodox church in Tashkent 12-02.JPG|Ikonostas
Fayl:St. Vladimir Orthodox church in Tashkent 11-59.JPG|Zal va chiqish
Fayl:St. Vladimir Orthodox church in Tashkent 11-58.JPG|Gumbaz


## Manbalar

## Havolalar

* Pravoslavie.uz saytida ibodatxona manzili
* Havoriylarga teng bo'lgan Buyuk Gertsog Vladimir cherkovi
* 2-son Dombrobod shahar qabristoni
Karsten Baumann

**Karsten Baumann** (1969-yil 14-oktyabrda tugʻilgan) — nemis futbol murabbiyi va sobiq futbolchi, oxirgi marta Hansa Rostockni boshqargan.

## Futbolchilik faoliyati
Baunman oʻn ikki yilini Bundesligada oʻtkazdi. Yoshligida 21 yoshgacha boʻlgan Germaniya terma jamoasida bitta oʻyin oʻtkazgan.

## Murabbiylik faoliyati
Baumann murabbiylik faoliyatini 2008-yil 19-fevralda „FC Rot-Weiß Erfurt“da boshlagan. Bosh murabbiy sifatidagi ilk oʻyini 2008-yil 23-fevralda VfL Wolfsburgning zaxira jamoasiga qarshi boʻlgan. Oʻshanda jamoasi bilan 5:0 hisobida gʻalaba qozongan. 2007—2008-yilgi mavsumni jamoasi yettinchi oʻrinda yakunladi. Baumann 2009-yil 28-aprelda Rot-Weiß Erfurt Kickers Emdenga 1:0 hisobidagi magʻlubiyatli oʻyindan uch kun oʻtib ishdan boʻshatildi.

Baunmannning keyingi faoliyati VfL Osnabrückda boʻldi. 2009-yil 12-iyunda murabbiy boʻlgan. „Osnabrück“ bosh murabbiyi sifatidagi birinchi uchrashuvi Braunschweigning „Eintracht“iga qarshi boʻlgan. Natijada jamoasi 1:0 hisobida imkoniyatni boy bergan. 2011-yil 21-martda Alemannia Aachenga 3:1 hisobida magʻlub boʻlganidan keyin isteʼfoga chiqarilgan edi.

Keyin 2012-yil 22-fevralda Erzgebirge Aue Baumannni Rico Schmitt oldingi kuni ishdan boʻshatilgandan soʻng bosh murabbiy qilib oldi. Erzgebirge Aue bosh murabbiyi sifatidagi birinchi oʻyini Energie Cottbusga qarshi boʻlgan, bu safargi debyutida ham jamoa yutqazib qoʻydi (2:0). 2013-yil 28-aprelda ishdan boʻshatildi. Soʻnggi oʻyinida jamoasi MSV Duisburg bilan 0:0 hisobida durang oʻynadi.

Keyin Duisburgdagi faoliyatini 2013-yil 8-iyulda boshladi. 2014-yilning 15-aprelida Duisburg maʼmuriyati Baumannning boshqa mavsumga qaytmasligini eʼlon qildi. Soʻnggi oʻyinini 2014-yil 15-may kuni davlat kubogi finalida oʻtkazdi va Duisburg 5:2 hisobida gʻalaba qozondi.

2014-yil 9-dekabrda Hansa Rostock bosh murabbiyligiga qabul qilindi. 2015-yil 5-dekabrda ishdan boʻshatildi.

## Murabbiylik natijalari
 

## Manbalar
Brassavola

***Brassavola*** — orxideya oilasi turkumi. Turkumga 1813-yilda shotlandiyalik botanik Robert Braun nom bergan. Bu nom italyan zodagoni va shifokori Antonio Musa Brassavoladan olingan. Bu tur savdo jurnallarida **B.** deb qisqartirilgan.

Ushbu turlar Meksika, Markaziy Amerika, Gʻarbiy Hindiston va Janubiy Amerikada keng tarqalgan. Ular epifitlar, bir nechtasi esa litofitlardir.

Orxideya bitta oq yoki yashil rangdagi oq gul yoki bir nechta gulli toʻpgul hosil qiladi. Guli uchta guloʻrin bargi va ikkita lateral yashil gulbarglardan iborat.

Koʻpchilik *Brassavola* orxideyalari juda xushboʻy, sitrus hidi bilan changlatuvchilarni oʻziga tortadi. Lekin ular faqat tunda xushboʻy hid tarqatadi, kuya kapalagini jalb qilish uchun. Gullarning umr koʻrishi turlarga bogʻliq va besh kundan oʻttiz kungacha umr koʻradi.

1698-yilda *Brassavola nodosa* Karib dengizidagi Kyurasao orolidan Gollandiyaga olib kelingan birinchi tropik orxideya edi. Shunday qilib, bu orxideyaning tarqalishi bilan butun dunyoda orxideyalarga qiziqish kuchaydi.

## Taksonomiya
Brassavola turlari toʻrt qismga boʻlingan:
File:Brassavola reginae Pabst (14581853414).jpg|Brassavola reginae Pabst 
File:Brassavola acaulis Orchi 002.jpg|Brassavola acaulis 
File:Brassavola nodosa (1).jpg|Brassavola nodosa 

### ''B'' . sect. ''Brassavola''

1969-yilda HG Jons tomonidan tasniflangan.

### ''B'' . sect. ''Sessilabia''
1902-yilda Rolfe tomonidan tasniflangan ushbu boʻlim toʻliq chekkalari bilan kengroq yorliqli tor etiketka bilan ajralib turadi.

### ''B'' . sect. ''Cuneilabia''

1902-yilda Rolfe tomonidan tasniflangan ushbu boʻlim tor siqilgan gulbarg asoslari bilan tavsiflanadi. Seksiya turi *B. nodosa*

### ''B'' . sect. ''Lateralifloralar''

1975-yilda HGJones tomonidan tasniflangan ushbu boʻlim yon tomondan oʻsadigan gulbarg bilan aniqlanadi. Seksiya turi *B.acaulis*

## Gibrid avlodlari
*Brassavola* *Cattleya* va *Laelia* avlodlari bilan genetik oʻxshashlikka ega. Ular duragaylashda keng qoʻllangan va bunday gibridlar nomlarining boshida „B“ harfi bilan boshlanadi. Masalan, Blc. toʻliq nomi *Brassolaeliocattleya hisoblanadi*.

* Kichik yulduzlar B.*nodosa* va *B.subulifoliya gibridi*
* Rhynchovola Devid Sanders, *B.cucullata* va *Rhyncholaelia digbyana* gibridi. *Rhyncholaelia digbyana* ilgari *Brassavola* sifatida tasniflangan; uning duragaylari endi qayta tasniflangan.
* Brassocattleya sariq qush
* Brassocattleya*&nbsp;*

## Manbalar
Taft okrugi

**Taft okrugi** () Eronning Yazd viloyatida joylashgan. Okrug markazi — Taft. 2006-yilgi aholini roʻyxatga olish maʼlumotlariga koʻra, okrug aholisi 45,357 nafar, 13,747 oiladan iborat boʻlgan. Okrugda ikkita tuman mavjud: Markaziy tuman va Nir tumani. Okrugda ikkita shahar mavjud: Taft va Nir.
## Manbalar

* اطلس گیتاشناسی استان‌های ایران [Atlas Gitashenasi Ostanhai Iran] (Eronning *[https://web.archive.org/web/20070522192425/http://www.gitashenasi.com/En/Product/Index.cfm?I=9 Gitashenasi viloyati Atlasi]*)
20 sigaret

**„20 sigaret“** – 2007-yilgi rus badiiy filmi, rejissyor Aleksandr Gornovskiyning debyuti va DANAIS filmlari. Filmdagi voqealar 2000 -yillarda Moskvada boʻlib oʻtadi. Voqealar markazida kunni oʻz tamoyillarini himoya qilishga urinish bilan boshlagan va oʻziga xiyonat bilan yakunlagan reklama menejeri bosh qahramon Andrey turadi. Film 2007 yil 11-oktyabrda ekranlarga chiqarilgan.

## Syujeti
Film syujeti zamonaviy yigit – „Bad Boy’s“ yirik reklama agentligi menejeri Andrey Smarovskiy hayotining bir kunini tasvirlaydi. Bir kun oldin Andrey rafiqasi Tanyani kasalxonaga olib boradi. Uning kuni doʻsti va hamkasbi Borisga qoʻngʻiroq qilib, ish joyida uni himoya qilishni soʻrashi bilan boshlanadi, u yerda Andrey rafiqasi bilan kasalxonada yotgan paytda yogurt reklamasi suratga olinadi.

Tugʻruqxonaga ketayotganda, Andreyni boshligʻi Manuil Petrovich chaqiradi. U Andreydan zudlik bilan ofisga borishni talab qiladi, chunki u yerda mijoz uni kutayotgan edi. Andrey mashinasida keskin burilganda bolani urib yuboradi. Andrey tirbandlikda qolib ketadi va u mashinani tashlab, metroga tushishi kerak edi.

Boris, mijoz, yogurtlar malikasi va uning qizi Liza Andreyning ofisida kutishmoqda. Yogurtlar malikasi reklamada uning qizi rol oʻynashini aytdi, ammo Andrey qatʼiyan rad etadi. Qirolicha Andreyni ishdan boʻshatish bilan tahdid qiladi. Liza esa qahramonning jasorati va halolligiga qoyil qoladi.

Shundan soʻng, Andreyning Manuil Petrovich bilan suhbati sahnasi boshlanadi, u urugʻlantirilgandan keyin erkaklarni oʻldiradigan malika asalarilar haqida surreal monologni taqdim etadi. Boss Andreydan mijozga qoʻpol munosabatda boʻlgan xodimni topishni soʻraydi, chunki yogurt malikasi jasurning ismini eslay olmaydi. Manuel Andreyni ishdan boʻshatishni istamasligiga ishora qilmoqda.

Tugʻruqxona uchun Tanyaning narsalarini yigʻib olgan qaynonasi bilan uchrashgan Andrey uzr soʻrash uchun tugʻruqxona oʻrniga yogurt malikasining ofisiga boradi. Biroq, u yerda koʻrinmaydi. Bu vaqtda ishdan boʻshatish bilan tahdid qilingan doʻstiga yordam berishga tayyor boʻlgan Boris Andreyning mashinasini qirolichaning ofisiga olib boradi.

Kechga yaqin, qattiq stress holatida boʻlgan Andrey, tugʻruq paytida xotini yoniga shoshiladi, lekin avariyaga uchradi, mashinani urib oladi va ertalab, Tanya allaqachon bola tugʻganida, tugʻruqxonaga boradi.

Ertasi kuni ertalab Andrey Borisga xiyonat qilishga qaror qiladi va Manuelga mijozga qoʻpol munosabatda boʻlgan Boris ekanligini aytadi. Naberejnaya minorasidagi yangi hashamatli ofisiga kirganida, u bilan sodir boʻlgan hamma narsani tushunib, dahshatga tushadi.

## Rollarda

## Sharhlar
— deb yozadi Pyotr Favorov Afisha jurnalida.

## Yigʻim
Film Rossiyada 208 nusxada chiqarilib birinchi haftada 561 236 dollar yigʻdi. Hammasi boʻlib film 993 050 dollar yigʻdi, tomoshabinlar soni esa 150 000 dan ortiq kishini tashkil etdi.

## Nomzodlar
Film 2008-yilda Tiburon xalqaro kinofestivalining tanlov dasturiga kiritilgan.

## Manbalar
Steffen Baumgart

**Steffen Baumgart** (1972-yil 5-yanvarda tugʻilgan) — nemis futbol murabbiyi va sobiq futbolchisi.

## Futbolchilik faoliyati
Hujumchi Baumgart professional faoliyatini 1995-yilda Hansa Rostockda boshlagan. Ikki yillik tanaffus bilan FC Hansada olti yil oʻtkazdi va 185 oʻyinda 32 gol urdi. 2002-yilda Union Berlinga koʻchib oʻtdi va ikki yil oʻynadi. 2004-yilda klub 2. Bundesligada 17-oʻrinni egalladi.

2004-yilda Baumgart tekinga Energie Cottbusga oʻtdi. Jamoadagi birinchi mavsumida 2. Bundesliga chempionligini qoʻlgan kiritishdi va 2006-yilda Bundesligaga koʻtarildi. Keyingi mavsumda Baumgart asosiy jamoada deyarli oʻynamadi va 2008-yil 3-yanvarda klub va futbolchi shartnomani oʻzaro bekor qilishga kelishib oldilar. 22-yanvar kuni Regionalliga Nord vakili 1. Magdeburg FK Baumgart bilan 2008-yilning iyunigacha shartnoma imzolaganini eʼlon qildi.

Baumgart Bundesliganing 225 uchrashuvida 29 ta gol, 2.Bundesligada esa 142 ta oʻyinda 36 ta gol urgan. .

## Murabbiylik faoliyati
2009-yilning 31-martida 1. FK Magdeburgga murabbiy sifatida qaytdi va mavsum oxirigacha shartnoma imzoladi. Mavsum oxirida uning shartnomasi uzaytirildi. Baumgart 2009-yilda FSA-Pokal gʻolibi boʻldi. Dekabr oyi oxiriga kelib Magdeburg yuqori pogʻonadan oʻn ochko ortda qoldi. 2010-yilda liga oʻyinlari qayta boshlanganida bir qator yomon natijalardan soʻng, Baumgart mart oyi oxirida ishdan boʻshatildi.

2017-yilda Baumgart SC Paderborn bilan shartnoma imzoladi. Klub 2017—2018-yilgi mavsumda ikkinchi oʻrinni egalladi va 2.Bundesligaga qaytdi. 2019—2020-yilgi mavsumda klub Bundesligada oʻynadi. Paderborn mavsumni 20 ochko bilan soʻnggi oʻrinda yakunladi, bu esa 2020-yil iyun oyida liganing ikkinchi bosqichiga tushib ketishiga olib keldi. Baumgartning Paderborn bilan shartnomasi 2021-yilning 30-iyuniga qadar tuzilgandi, ammo 2021-yilning aprelida Baumgart shartnomasini uzaytirmasligi maʼlum boʻldi va mavsum oxirida klubni tark etdi.

2021-yil 11-may kuni Bundesliga klubi 1. FC Köln Baumgartni 2 yillik shartnoma asosida 2021—2022-yilgi mavsumga bosh murabbiy etib tayinlaganini eʼlon qildi. Bosh murabbiyligidagi birinchi oʻyini Bundesliga chempioni „Bayern“ ga qarshi oʻrtoqlik oʻyini boʻlib, unda Baumgart shogirdlari 3:2 hisobida gʻalaba qozonishdi.

## Trivia
2021-yilda Baumgart „Ein Spiel ist erst vorbei, wenn der Schiedsrichter pfeift und ich nicht mehr brülle“ (Hakam hushtak chalmaguncha va men baqirishni toʻxtatmaguncha oʻyin tugamaydi) degan soʻzi uchun Germaniya futbol madaniyati akademiyasi tomonidan berilgan „Best Fußballspruch des Jahres“ (Yilning eng yaxshi futbol soʻzi) mukofotini oldi.

## Murabbiylik statistikasi

## Manbalar

## Havolalar

*
Taft (Eron)

**Taft** () — Yazd viloyatining Taft okrugidagi shahar va uning markazi. 2006-yil aholini roʻyxatga olish maʼlumotlariga koʻra, uning aholisi 15,329 nafar, 4,265 oiladan iborat boʻlgan.
## Tarixi
XV asrda Taftda soʻfiy shoir Shoh Nematulloh Valiy yashagan.

1906-yilgi Eron konstitutsiyaviy inqilobidan soʻng Taftda Muhammad Bana boshchiligidagi qoʻzgʻolon koʻtarildi. U oʻzining qurolli jangarilari bilan qisqa vaqt ichida Yazd hukumatini egallab oldi. 1911-yilda qoʻzgʻolon bostirildi va Bana yana Taftga qochib ketdi.

## Joylashuv
Taft Yazd shahridan 20 kilometr janubi-gʻarbda joylashgan boʻlib, dengiz sadhidan 1560 metr balandlikda joylashgan.

## Galereya

Fayl:Sadri (Namir) Garden and Building - Taft, Yazd, Iran.jpg|Taftdagi Sadri bog'i (Bag'i Namir) deyarli 200 yil oldin paydo boʻlgan. Uning maydoni taxminan 12000 kvadrat metrni tashkil qiladi. Bu Taft janubi-sharqidagi Bag'i Guliston mahallasida, Yazd-Shiroz yo'li bo'ylab oqib o'tadigan Taft daryosi yonida joylashgan.
Fayl:Taft panaroma.jpg


## Manbalar
Zoubeir Baya

**Zoubeir Baya** (yoki **Beya**) (; 1971-yil 15-mayda tugʻilgan) — Tunislik sobiq professional futbolchi.

Ikki marta *Tunisda yilning eng yaxshi futbolchisi* deb topilgan Baya oʻz mamlakati safida 1998-yilda Fransiyada boʻlib oʻtgan jahon chempionatida va 1996-yilda Atlanta Olimpiadasida qatnashgan. Shuningdek, terma jamoasi bilan 1998, 2000 va 2002 Afrika Millatlar Kubogi finallarida qatnashgan. Terma jamoadagi soʻnggi musobaqasi 2002-yilgi FIFA Jahon chempionati boʻlgan, oradan koʻp oʻtmay isteʼfoga chiqqan.

## Faoliyati
M’saken shahrida tugʻilgan Baya futbolchilik faoliyatini Étoile du Sahelda boshlagan va Tunis klubi bilan Afrika kubogi gʻoliblari kubogini yutgan. Tunis terma jamoasidagi debyutini 1994-yil 4-sentyabrda Gvineya-Bisauga qarshi oʻyinda oʻtkazdi va oʻyinda ilk terma jamoadagi golini kiritdi. Oʻtgan sakkiz yil ichida oʻz mamlakati uchun ajralmas futbolchiga aylandi, 81ta oʻyin oʻtkazib, 18ta gol urdi.

Uning Étoile du Saheldagi mehnati eʼtibordan chetda qolmadi. 2. Bundesliga klubi SC Freiburg bilan 1997-yilda shartnoma imzoladi. Germaniyadagi toʻrt mavsumda muntazam asosiy tarkib futbolchisi sifatida koʻrsatdi va 21 ta gol urdi.

2001-yilda Baya Beşiktaş J.K bilan shartnoma imzolaganidan keyin Turkiyaga joʻnab ketdi. Baya Tunisning ketma-ket ikkinchi jahon chempionati finaliga yoʻllanma olishida muhim rol oʻynadi. Saralash bosqichidagi barcha sakkizta oʻyinda maydonga tushdi va oltita gol urdi. 2002-yilgi FIFA Jahon chempionatidan soʻng Etoile du Sahelga qaytdi.

Etoile du Sahel bilan ikki mavsum oʻtkazganidan soʻng, Tunisning ikkinchi divizioni vakili CS M’sakenga qoʻshildi. Undan keyin nafaqaga chiqdi

## Xalqaro gollari

: *Ballar va natijalar birinchi boʻlib Tunisning gollari roʻyxatini koʻrsatadi, ballar ustuni har bir Baya golidan keyin hisobni koʻrsatadi.*

## Manbalar
Katenachcho

***Catenaccio*** – futboldagi taktik tizim boʻlib, himoyaga katta eʼtibor beriladi. Italiyada *katenaccio* „eshik murvati“ degan maʼnoni anglatadi, bu raqib hujumlarini bartarf etishga va gol urish imkoniyatlarini oldini olishga qaratilgan, yuqori darajada tashkil etilgan va samarali himoya chizigʻini anglatadi.
## Manbalar
Nir tumani

**Nir tumani** () — Yazd viloyatining Taft okrugidagi tuman (baxsh). 2006-yil aholini roʻyxatga olish maʼlumotlariga koʻra, uning aholisi 14,531 nafar, 4,417 oiladan iborat boʻlgan. Tumanda bitta shahar bor: Nir. Bundan tashqari tumanda beshta qishloq okrugi (*dehiston*) mavjud: Banadkuk qishloq okrugi, Garizat qishloq okrugi, Kaxduiya qishloq okrugi, Saxvid qishloq okrugi va Zardeyn qishloq okrugi.

## Manbalar
Yazd okrugi

**Yazd okrugi** () Eronning Yazd viloyatida joylashgan. Okrug markazi — Yazd shahri. 2006-yilgi aholini roʻyxatga olish maʼlumotlariga koʻra, okrug aholisi 515,044 kishi, 138,108 oiladan iborat boʻlgan. Okrug ikki tumanga boʻlingan: Markaziy tuman va Zarach tumani. Okrugda toʻrtta shahar bor: Yazd, Zarach, Shohidiya va Hamidiya.
## Manbalar

* اطلس گیتاشناسی استان‌های ایران [Atlas Gitashenasi Ostanhai Iran] (Eronning *[http://www.gitashenasi.com/En/Product/Index.cfm?I=9 Gitashenasi viloyati Atlasi] *)
Farxor tumani, Taxor

**Farxor tumani** — Afgʻonistonning Taxor viloyatidagi tuman. Taloqanning janubi-sharqida joylashgan. Bu vodiydan Xonobod daryosi oqib oʻtadi. Farxor aholisining qariyib 99% fors tilida gaplashadi. Farxorda 50 mingga yaqin aholi va 75 ta qishloq bor.

## Nomining kelib chiqishi
Farxar nomi, odatda, soʻgʻdcha (va ehtimol, *xorazmcha ham) βṛγʾr* dan kelib chiqqan deya qaraladi, sanskritcha *[[Vihara|vihāra]]* (Buddist monastiri) soʻzining ekvivalenti boʻlib, buddist matnlari tarjimalarida keltiradi. Yana bir qarashga koʻra, bu nom etimologik jihatdan *vihara* bilan bogʻliq emas, balki forscha soʻz boʻlib, asli **paru-khuvāthra* “baxtga toʻla” degan maʼnoni anglatadi.

VIII asr atroflarida Afgʻonistonning shimolida buddizm islom bilan almashtirilgan boʻlsa-da, XI asrning oxirlarida xorazmlik olim al-Beruniy buddistlar haqidagi munozarada shunday yozishga muvaffaq boʻlgan: “Ularning yodgorliklari, butlarining *bahorlari* va ularning *farxorlari* Xurosonning Hindistonga tutash chegaralarida koʻrinadi”.

## Geografiyasi va iqlimi
Farxarning maydoni 1214 kilometrni tashkil etadi, bu nisbatan Janubiy Andaman orolining maydoniga teng. Tumanda katta yoʻllar yoʻq. Farxor daryosi Farxorning asosiy daryosi boʻlib, unga boshqa irmoqlar quyiladi.

Farxor shimolda Kalafgʻon, shimoli-sharqda Kishim, sharqda Tagʻob, janubda Varsaj, gʻarbda Namak Ab, shimoli-sharqda esa Taluqon tumanlari bilan chegaradosh. Kishim Badaxshon viloyatida, boshqa barcha tumanlar bilan Taxar viloyatida joylashgan.

### Iqlimi
Farxor nam, kontinental iqlimga egadir.

## Demografiyasi
Farxorda 52117 nafar aholi istiqomat qiladi, har 25 ayolga jins nisbati 26 erkakdan toʻgʻri keladi. Tumanda koʻpchilik oʻzbeklar, ozchilik hazoralar yashaydi.  Oʻrtacha yoshi 15,8 va aholining taxminan 42% ishlaydi. Ishsizlarning qariyb 18 foizi ish izlamoqda. Tumanda 8000 ga yaqin xonadon mavjud boʻlib, ularning oʻrtacha soni 6,5 kishini tashkil qiladi.

## Qishloqlari
Farxor tumanining qishloqlariga quyidagilar kiradi: Shaktan, Shingan, Nahr Ab, Dashti Robat, Abi Dara, Kurani, Pire Farxor, Shori, Dehak, Jangle Gʻazo, Dashti Konj, Chashmayi Garmuk, Shahri Farxor, Kundal, Mazre Shix, Xonaqa, Xurmab, Ardishan, Koshan, Sare Xom, Singan, Pyani, Dahni Zure, Xofdara, Sangi Otash, Xovaki, Farhangurd, Xusdeh, Darbaho, Huti, VarUk, Gʻashob, YUx, Lujdeh va Mashtan. Ammo tuman ushbu qishloqlar bilan cheklanmaydi

## Fors sheʼriyatida
Fors she’riyatida   Goʻzal odam uchun „maʼbadning buddasi“ yoki „Farxorlik but“ maqoliga aylandi. Uni qoʻllagan ilk shoirlardan biri XI asrda Gʻaznalik Mas’ud I saroyida yashagan Manuchehriy boʻlib, u shunday yozgan:

: 
: 
: „It is springtime and the world is like an buddha of Farkhar“

Boshqa bir misolda shoir Xvaju (yoki Xoju) (vaf.1352) goʻzal turkni maqtab, shunday yozadi:

: 
: 
: "Shiraz has become Turkistan since that „buddha“ came from Farkhar"

## Manbalar

## Qoʻshimcha oʻqish uchun

* Grotzbach, Ervin F. (1999). Farxor . *Entsiklopediya Iranica onlayn* .
Zarach tumani

**Zarch tumani** () — Yazd viloyatining Yazd okrugidagi tuman (baxsh). 2016-yilgi aholini roʻyxatga olish maʼlumotlariga koʻra, uning aholisi 21,546 nafar, 3,808 oiladan iborat boʻlgan. Tumanda bitta shahar bor: Zarch. Tumanda ikkita qishloq okrugi (*dehiston*) mavjud: Allohobod qishloq okrugi va Muhammadobod qishloq okrugi.

## Manbalar
Avliyo Aleksandr Nevskiy ehromi (Toshkent)

**Avliyo Aleksandr Nevskiy ehromi** — Rus pravoslav cherkovining Oʻrta Osiyo metropolich okrugiga tegishli Toshkent va Oʻzbekiston yeparxiyasiga qarashli pravoslav cherkovi, Toshkent shahridagi 1-sonli qabriston hududida joylashgan . U avliyo Aleksandr Nevskiy nomiga bagʻishlangan.

## Tarixi
Ehromning tantanali ravishda barpo etilishi 1902-yil 23-noyabrda boʻlib oʻtadi. Ehromning poydevoriga oʻrnatilgan birinchi tosh 1902-yil 6-dekabrda amalga oshirilgan. Ushbu ehromning oʻzi 1903—1904 yillarda Turkiston oʻlkasi harbiy boshqarmasi mablagʻi hisobidan qurib bitkiziladi. 

Ushbu ehromni qurish uchun dastlabki mablagʻlar bosh muhandis general Vernander tomonidan ajratilgan. Eng katta sarmoyani tijorat maslahatchisi Nikolay Ivanovich Ivanov kirkizgan. Uning hisobidan nafis zarhaldan yasalgan ikonostaz qurilgan.

Mazkur ibodatxonaning me’mori — muhandis Aleksandr Aleksandrovich Burmeyster, ish boshqaruvchisi — harbiy muhandis kapitan Fyodor Smirnov boʻlgan.

## Fotosurat

St. Alexander Nevsky Orthodox church in Tashkent35.jpg|
St. Alexander Nevsky Orthodox church in Tashkent37.jpg|
St. Alexander Nevsky Orthodox church in Tashkent36.jpg|
St. Alexander Nevsky Orthodox church in Tashkent 16-12.JPG|
St. Alexander Nevsky Orthodox church in Tashkent 01.JPG|
St. Alexander Nevsky Orthodox church in Tashkent 02.JPG|


## Havolalar

* Pravoslavie.uz saytida ibodatxona manzili
* Muqaddas o'ng dindor Buyuk Gertsog Aleksandr Nevskiy cherkovi
Edu Bedia

**Eduardo 'Eduʼ Bedia Pelaes** (1989-yil 23-martda tugʻilgan) — ispaniyalik professional futbolchi, Hindiston Superligasining „Goa“ klubida markaziy yarim himoyachi sifatida oʻynaydi.

## Klublardagi faoliyati

### Ispaniya va Germaniya
Kantabriyaning Santander shahrida tugʻilgan Bedia oʻzining tugʻilgan shahri „Racing de Santander“ning yoshlar jamoasi tarbiyalanuvchisi boʻlgan. 2008-yilning 24-sentyabrida oʻzining birinchi jamoasi safida La Ligada debyut qilgan.

2011-yilning yanvarida Bedia Segunda Diviziyasining UD Salamanca jamoasiga ijaraga berildi, besh oylik faoliyati davomida jami 1119 daqiqa oʻynadi, ammo jamoa quyi ligaga tushib ketdi. Keyinchalik, Racinga qaytdi.

Bedia keyingi yillarda Hércules CF va FC Barcelona Atletic bilan ikkinchi divizionda oʻynadi. 2014-yil 16-iyun kuni u va *Barça B* aʼzosi Ilie Sánchez Germaniyaning TSV 1860 Munich klubi bilan shartnoma imzoladilar.

2015-yil 13-iyulda Bedia Real Oviedo bilan ikki yillik shartnoma imzoladi. 2017-yilning 19-yanvarida „Real Saragosa“ga oʻtdi.

### Goa
2017-yil 2-sentyabrda Bedia Hindiston Superligasi franshizasi FC Goa jamoasiga ikki yillik shartnoma asosida qoʻshildi. Ikkinchi mavsumida yetti gol urdi.

2020-yil iyun oyida Bedia yangi ikki yillik shartnoma imzoladi. Oʻsha mavsum oldidan sardor etib tayinlandi va 2021-yilgi Osiyo Chempionlar Ligasida oʻynadi.

Bedia jamoasi bilan 2021-yilgi Durand kubogida maydonga tushdi. Yarim finalda Bengaluru FCni intriga bilan 7:6 hisobida magʻlub etdi. Bedia esa oʻyinning eng yaxshi oʻyinchisi deb topildi. 3-oktyabr kuni Mohammedan SCga qarshi hal qiluvchi oʻyinda qoʻshimcha vaqtda jarima zarbasi orqali yagona gol kiritdi.

## Faoliyat statistikasi

### Klubda



### Terma jamoada

## Yutuqlari
**Goa**

* ISL League Winners Shield: 2019—2020
* Superkubok: 2019
* Durand kubogi: 2021

**Ispaniya U20**

* Oʻrta yer dengizi oʻyinlari: 2009

## Eslatmalar

 
 

## Manbalar

## Havolalar

* FC Barcelona rasmiy profili
Doy Choʻpon tumani, Zobul

**Dey Chopon**, shuningdek, **Daychopon** (fors. dạy̰ دای چوپان) deb ham ataladi, Afgʻonistonning Zobul viloyatining eng shimolida joylashgan tumandir . Tarixan tuman XIX asrda Abdur Rahmonxon tomonidan bosib olingan hazoralarga tegishli edi. 2013-yilda uning aholisi 38 300 ga yaqin boʻlgan.

Tumanning asosiy etnik guruhlari hazoralarning Day Chopon qabilasi va Gʻilji pushtunlarining Toxi qabilasidir.

## Yana qarang

* Afgʻoniston tumanlari
* Dai Chopan (Hazara tribe)

## Manbalar
Toshkent o‘qituvchilar seminariyasi qoshidagi avliyo Aleksandr Nevskiy cherkovi

**Toshkent oʻqituvchilar seminariyasi qoshidagi avliyo Aleksandr Nevskiy ehromi** — 1898-yilda me’mor Aleksey Benua tomonidan barpo etilgan cherkov. U 2009-yilda Toshkent shahar hokimiyati qarori bilan buzib tashlangan. Inqilobgacha u rus pravoslav cherkovining Oʻrta Osiyo mitropolit okrugining Toshkent va Oʻzbekiston yeparxiyasiga qarashli boʻlgan.

## Tarixi
1879-yilda Toshkentda maktab oʻqituvchilari, jumladan, rus-tuzem maktablari oʻqituvchilar tayyorlash uchun moʻljallangan Turkiston oʻqituvchilari seminariyasi ochilgan.

1897-yilda me’mor Aleksey Leontevich Benua loyihasiga koʻra, Konstantinovskiy maydoni yaqinida seminariya uchun yangi bino quriladi. Aleksey Benua, shuningdek, binoning gʻarbiy qismiga tutash besh gumbazli uy cherkovi loyihasining muallifi ham edi. Mazkur cherkovning qurilish ishlarini E.P.Dubrovin olib boradi. Bu bino 1898-yilda qurib bitkaziladi. Ushbu cherkov knyaz Aleksandr Nevskiyga bagʻishlangan. 

1917-yil inqilobdan keyin seminariya Krayeva oʻzbek oʻgʻlonlari ta’lim institutiga aylantiriladi. Keyinchalik uning binosi yoʻq qilingan. 30-yillarda esa ehrom yopilgan: uning gumbazlari buzib tashlangan, cherkov binosining oʻzi, garchi u oʻzining asl  holatini yoʻqotgan boʻlsa ham, turli ehtiyojlar uchun foydalaniladi. XXI asrda bu yerda turli tijorat banklarining idoralari joylashgan boʻlib, bino nafaqat yaxshi saqlanib qolgan, balki me’moriy yodgorlik maqomiga ham ega boʻladi

Shunga qaramay, shahar hokimiyati yangi ma’muriy bino qurish uchun shahar markazida joy ajratish uchun sobiq ehromni buzishga qaror qiladi. Muhofazalangan maqomiga qaramay, 2009-yil 18-21-noyabrda cherkov buzib tashlanadi. Shu bilan birga, eski maydondagi 100 yoshdan oshgan daraxtlar koʻpchiligi kesib yuboriladi.

“Arxnadzor” harakati koordinatori Natalya Samoverning sharhiga koʻra, "Jahon amaliyotiga koʻra, bu bino, agar uning yoshi va tashqi koʻrinishining badiiy ifodasi tufayli, davlat himoyasiga olish uchun barcha asoslar boʻlsa... Oʻqituvchilar seminariyasi cherkovini buzish bilan Toshkent hukumati haqiqatai oʻz shahri va mamlakati tarixini yoʻq qildi. Bu bino Oʻzbekiston uchun rus uslubidagi qurilgan me’morchilikning noyob namunasi boʻlmay, balki inqilobdan oldingi Toshkentning, rus madaniyati oʻzbeklar bilan oʻrtoqlashgan va oʻzaro aloqada boʻlgan shaharning multimdaniyatliligiga guvoh edi”.
Fayl:Teachers Seminary in Tashkent.jpg|Cherkov va o'qituvchilar seminariyasi
Fayl:Church-Chapel St. Alexandra Nevskogo Tashkent39.jpg|Cherkov va o'qituvchilar seminariyasi
Fayl:Church-Chapel St. Alexandra Nevskogo Tashkent40.jpg|Ikonostas
Fayl:Church-Chapel St. Alexandra Nevskogo Tashkent41.jpg|Cherkov va o'qituvchilar seminariyasi
Fayl:Church-Chapel St. Alexandra Nevskogo Tashkent42.jpg|Ma'bad
Fayl:Church-Chapel St. Alexandra Nevskogo Tashkent43.jpg|Cherkov va o'qituvchilar seminariyasi


## Manbalar

## Adabiyotlar

* *Golenberg V.A.* Turkiston viloyatining qadimiy ibodatxonalari. - Toshkent, 2011 yil.
Zarach (Eron)

**Zarch** (, shuningdek, Zārch sifatida **romanizatsiya qilinadi**; **Zarej** va **Zārj** nomi bilan ham tanilgan) — Yazd viloyatining Yazd okrugidagi Zarch tumanida joylashgan shahar va tumanning markazi. 2006-yil aholini roʻyxatga olish maʼlumotlariga koʻra, uning aholisi 9,979 nafar, 2,447 oiladan iborat boʻlgan.

Zarch Yazd shahridan 5km gʻarbda joylashgan. Bu shaharda uzunligi 71 km boʻlgan dunyodagi eng uzun va qadimiy Kariz (qanat) suv tizimi bor.

## Manbalar
Felix Beijmo

**Feliks Olof Allan Nelson Beijmo** (*talaffuzi: Feliks Beymo*; 1998-yil 31-yanvarda tugʻilgan) — shvetsiyalik professional futbolchi, Malmö FF klubida himoyachi sifatida oʻynaydi.

## Klublardagi faoliyati

### Ilk faoliyati
Beijmo IF Brommapojkarna jamoasida yetti yoshidan oʻynay boshladi. Fotbollsfabriken (Futbol fabrikasi) deb nomlangan TV4 koʻrsatuvida ishtirok etdi, unda IF Brommapojkarna akademiyasining 15 yoshli eng yaxshi futbolchilari syujeti taqdim etildi.

### Djurgårdens IF
2017-yilning 30-martida Beijmo Allsvenskan vakili Djurgårdens IF klubi bilan toʻrt yillik shartnoma imzoladi. 2018-yilning 10-mayida Shvetsiya kubogi finalida maydonga tushdi. Djurgården „Malmö FF“ klubini 3:0 hisobida magʻlub etdi.

### Werder Bremen
2018-yil iyun oyida Beijimo uzoq muddatli shartnomaga kelishib, 2018—2019-yilgi mavsum uchun Bundesliga vakili „Werder“ jamoasiga qoʻshildi. Taxminan 3 million yevro toʻlovi uni Shvetsiyaning Allsvenskan klubini tark etgan eng qimmat himoyachiga aylantirdi.

#### Malmö FFga ijara
2019-yil avgust oyida Shvetsiyaga qaytib keldi va Malmö FF klubi uni mavsum oxirigacha ijaraga oldi.

#### Greuther Furthga ijara
2020-yilning 31-yanvarida, 2019—2020-yilgi qishki transfer oynasining soʻnggi kunida, Beijimo SpVgg Greuther Furth klubi bilan 2019—2020-yilgi mavsum oxirigacha amal qiladigan shartnoma imzoladi.

### Malmö FF
2020-yil avgust oyida Beijimo Shvetsiyaga qaytib, Malmö FFga qoʻshildi. Klub bilan uch yillik shartnoma imzoladi.

## Terma jamoadagi faoliyati
Beijmo Shvetsiyaning 17 yoshgacha boʻlgan futbol jamoasi, Shvetsiyaning 19 yoshgacha boʻlgan futbol jamoasi va Shvetsiyaning 21 yoshgacha boʻlgan futbol jamoasini himoya qilgan.

## Faoliyat statistikasi

### Klub

## Yutuqlari
**Djurgårdens IF**

* Svenska Kupen; 2017—2018

**Malmö FF**

* Allsvenskan: 2020, 2021
* Svenska Kupen: 2021—2022

## Manbalar
Taliqon tumani

**Taluqon** () — Afgʻoniston shimoli-sharqida joylashgan Taxor viloyatidagi tuman. Shaharning jami aholisi 258 219 (2015) va 6 ta politsiya okrugi (naxias) mavjud. Shaharning umumiy yer maydoni 10 744 gektar boʻlsa, jami 28 691 turar joy mavjud.

Taluqon Afgʻoniston shimolidagi savdo va tranzit (bir hududdan ikkinchi hududga uchinchi hudud orqali yoʻlovchi, yuk vhk. olib oʻtish) markazi hisoblanadi. Qishloq xoʻjaligi yerlarning asosiy qismini (55 %) tashkil etsa-da, 28 691 ta turar-joy ham mavjud. Turar-joylarning deyarli yarmi 6-okrugda joylashgan. Xonobod daryosi Taluqondan oqib oʻtadi va umumiy yerdan foydalanishning 7 % ni tashkil qiladi.

## Yana qarang

* Taliqon
* Afgʻoniston tumanlari
* Taxar viloyati

## Manbalar
Uspenskiy sobori (Toshkent)

**Tangri Onasi Vafoti kafedral sobori-jome’si** (*shuningdek,* „Gospital cherkovi“) — Rus pravoslav kafedral cherkovining Oʻrta Osiyo Metropolit okrugiga qarashli Toshkent va Oʻzbekiston yeparxiyasidagi pravoslav sobori.

U Toshkent shahrida Avliyoota koʻchasi, 91-uy, markaziy temir yoʻl vokzalidan uncha uzoq boʻlmagan joyda joylashgan. 

## Tarixi
Ehrom qurilishi 1877-yilda Toshkentdagi gospital qabristoniga 1871-yilda qurilgan Panteleimon cherkovining eski binosi oʻrniga qad rostlagan. Uning qurilishi uchun mablagʻni shahar aholisi ehsonidan olingan: masalan, Turkiston general-gubernatori Konstantin fon Kaufman 3000 rubl ajratgan. Eng katta sarmoyani birinchi gildiyaning toshkentlik savdogari Dmitriy Zaxo kiritgan, u keyinchalik bu yerda 15 yil mobaynida cherkov boshligʻi boʻlib xizmat qilgan.

Ushbu qadamjo 1878-yilda qurib-bitkaziladi, 1879-yil 31-yanvarda ehrom buyuk shahid va tabib Panteleimon sharafiga qoʻyiladi.

1922-yilda, Markaziy Osiyodagi koʻpgina cherkovlar qatori, bu ehrom Rus cherkovi Sinod Pravoslav qoʻliga oʻtadi. 1933-yilda erom diniy xizmatlar uchun yopiladi, shundan soʻng bino 1945-yilgacha Oʻrta Osiyo harbiy okrugining sanitariya omboriga aylantiriladi. 1945-yil dekabr oyida cherkov maishiylarga qaytariladi, shundan soʻng u Bibimaryam jome’si nomi bilan yuritila boshlanadi; bir vaqtning oʻzida u Toshkent yeparxiyasi sobori maqomini ham oladi. 1958—1960-yillarda episkop Ermogen (Golubev) davrida bino qayta quriladi va ahamiyatli darajada kengaytiriladi.

1990-yillarning boshlarida soborning qoʻngʻiroq minorasi va uning gumbazlari qayta qurildi, soborga tutash hudud kengaytiriladi va obodonlashtiriladi, soborning ichki qismi ham hashamatli koʻrinish kasb etadi. 1996-yil 10-noyabrda Moskva va Butunrus patriarxi Aleksiy II Toshkentga tashrifi chogʻida soborda diniy xizmatni amalga oshiradi.

2014-yilda mazkur cherkovda ichida dafn marosimi uchun qoʻshimcha tarzda Luko ehromi qurishga qaror qilinadi.

## Galereya

Fayl:Tashkent Cathedral 2007 4-197.jpg
Fayl:Cathedrale de la Dormition de Tachkent 15-08.JPG
Fayl:Cathedrale de la Dormition de Tachkent 13-48.JPG|Ma'badning markaziy qismi.
Fayl:Собор. Ташкент. фото1.jpg
Fayl:Cathedrale de la Dormition de Tachkent 14-57.JPG|Muqaddas suv manbai.
Fayl:Cathedrale de la Dormition de Tachkent 15-04.JPG
Fayl:Holy Assumption Catherdral Church 09.jpg
Fayl:Holy Assumption Catherdral Church 10.jpg
Fayl:Holy Assumption Catherdral Church 05.jpg
Fayl:Holy Assumption Catherdral Church 04.jpg
Fayl:Holy Assumption Catherdral Church 07.jpg
Fayl:Holy Assumption Catherdral Church 03.jpg
Fayl:Holy Assumption Catherdral Church 05.jpg
Fayl:Holy Assumption Catherdral Church 07.jpg
Fayl:Holy Assumption Catherdral Church 02.jpg
Fayl:Holy Assumption Catherdral Church 01.jpg


## Manbalar

## Havolalar

* Pravoslavie.uz saytida ibodatxona manzili
* *Lopatko L.* *P.* Toshkent cherkovlari
* 
* Markaziy Osiyoda xristianlik tarixi